இரஃபேல் பாசில்லர்

இரஃபேல் பாசில்லர் (Rafael Bachiller) என்பவர் எசுப்பானியா நாட்டு வானியலாளரும் அறிவியல் தொடர்பாளரும் ஆவார். இவர் 1957 ஆம் ஆண்டு மாட்ரிட்டு நகரத்தில் பிறந்தார். இரஃபேல் பாசில்லர் கார்சியா என்ற பெயராலும் அறியப்படுகிறார். மாட்ரிட்டின் இராயல் வானாய்வகத்தின் இயக்குநராகவும், தேசிய வானியல் ஆய்வகத்தின் இயக்குநராகவும் உள்ளார். எசுப்பானியாவின் இராயல் அகாடமி முனைவர்கள் அமைப்பின் உறுப்பினராகவும் எசுப்பானிய பன்னாட்டு வானியல் ஒன்றியத்தின் தேசிய பிரதிநிதியாகவும்   உள்ளார். மேலும், இவர் தேசிய வானியல் ஆணையத்தின் செயலாளராகவும், ஐரோப்பிய தெற்கு ஆய்வகம் மற்றும் மில்லிமீட்டர் கதிரியக்க வானியல் நிறுவனம் போன்ற பன்னாட்டு நிறுவனங்களின் இயக்குநர்கள் குழுவில் எசுப்பானியாவின் பிரதிநிதியாகவும் உள்ளார். 

நட்சத்திர பரிணாம வளர்ச்சியின் ஆரம்ப கட்ட இளம் சூரிய நட்சத்திரங்களைக் கண்டுபிடித்ததற்கும், கோள்களின் நெபுலாக்களில் மூலக்கூறு வாயுவின் தன்மைக்கும் இரஃபேல் பாச்சிலர் பெயர் பெற்றார்.  இவரது வெளியிடப்பட்ட படைப்புகள் 20000 எண்ணிக்கைக்கும் மேற்பட்ட மேற்கோள்களைப் பெற்றுள்ளன. பல புத்தகங்களை வெளியிட்டுள்ளார். எல் முண்டோ செய்தித்தாளில் தொடர்ந்து எழுதுகிறார். 2023 ஆம் ஆண்டில் எசுப்பானிய தேசிய ஆராய்ச்சி மன்றத்தில் மற்றும் பாங்கோ பில்பாவ் விசுகாயா அர்செண்டரியோ  அறக்கட்டளையின் அறிவியல் தொடர்பு பரிசு உட்பட, அவரது வெளியீட்டு நடவடிக்கை பணிக்காக  பல பரிசுகளைப் பெற்றுள்ளார்.

வானியல்-உயிரியல் துறைகளில் தெளிவான பணிகள் செய்துள்ள இவர் அறிவியலைப் பொதுமக்களுக்கு எடுத்துரைக்கும் பணியும் செய்து வருகிறார்.

மேற்கோள்கள்

பகுப்பு:1957 பிறப்புகள்
பகுப்பு:வாழும் மக்கள்
பகுப்பு:எசுப்பானிய அறிவியலாளர்கள்
பகுப்பு:எசுப்பானிய மக்கள்
பகுப்பு:எசுப்பானிய வானியலாளர்கள்